મીડિયામાં ચાલી રહેલા સમાચારો મુજબ રજનીકાંત ચેન્નઇ સ્થિત કેલમ્બક્ક્મ વિસ્તારમાં પોતાની ફિલ્મ એન્ધરિનની સિક્વલ '2.0' ની શૂટિંગ દરમિયાન પડી ગયા હતા જેના કારણે તેમને ઇજા થઇ હતી. ત્યારબાદ તેમને સારવાર માટે નજીકની હોસ્પિટલમાં લઇ જવામાં આવ્યા હતા. હોસ્પિટલના એક ડોક્ટરે જણાવ્યુ કે રજનીકાંતને રાતે 8.45 કલાકે હોસ્પિટલ લાવવામાં આવ્યા હતા. તેમને સામાન્ય ઇજા થઇ છે જેનો ઉપચાર કર્યા બાદ તેમને હોસ્પિટલમાંથી રજા આપી દેવામાં આવી છે.